
Uz Eiropas Komisijas 2023. gada 19. aprīļa
formālo paziņojumu pārkāpuma 
procedūras lietā Nr. INFR(2023)2028

[bookmark: _Hlk131505855]1. Latvijas Republika (turpmāk – Latvija) ir saņēmusi Eiropas Komisijas 2023. gada 19. aprīļa formālo paziņojumu pārkāpuma procedūras lietā Nr. INFR(2023)2028, kurā Eiropas Komisija pēc Latvijas paziņoto transponēšanas pasākumu analīzes izsaka šaubas par Eiropas Parlamenta un Padomes 2018. gada 30. maija Direktīvas (ES) 2018/843, ar ko groza Direktīvu (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Direktīvas 2009/138/EK un 2013/36/ES, (turpmāk – Direktīva 2018/843) atsevišķu pantu transponēšanu Latvijas normatīvajos aktos.
2. Saskaņā ar procedūru, kas paredzēta Līguma par Eiropas Savienības darbību 258. pantā, Eiropas Komisija dod iespēju Latvijai divu mēnešu laikā iesniegt paskaidrojumus par Direktīvas 2018/843 transponēšanu.
3. Latvija, atbildot uz Eiropas Komisijas 2023. gada 19. aprīļa formālo paziņojumu pārkāpuma procedūras lietā Nr. INFR(2023)2028, neatzīst, ka tā nav izpildījusi pienākumu transponēt:
3.1. Direktīvas 2018/843 27. panta 2. punktu attiecībā uz pienākumu iesniegt atbilstīgas identifikācijas un datu pārbaudes kopijas:

Skaidrojam, ka Direktīvas 2018/843 27. panta 2. punkts ir transponēts Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk – Novēršanas likums) 29. panta pirmās daļas 1. punktā, kas nosaka kredītiestādes un finanšu iestādes tiesības atzīt un pieņemt tādas klienta izpētes rezultātus attiecībā uz Novēršanas likuma 11.1 panta pirmās daļas 1., 2. un 3. punktā noteikto pasākumu izpildi, ko dalībvalstīs vai trešajās valstīs veikušas kredītiestādes un finanšu iestādes, ja ir ievērots šāds nosacījums: kredītiestāde un finanšu iestāde, kas izmanto klienta izpētes rezultātu atzīšanu un pieņemšanu, nekavējoties iegūst no kredītiestādes un finanšu iestādes, pie kuras tā vērsusies, informāciju par šā likuma 11.1 panta pirmās daļas 1., 2. un 3. punktā minēto klienta izpētes pasākumu rezultātiem un, ja nepieciešams, visus klienta izpētes un klienta izpētes datu pārbaudes rezultātus, tostarp pieejamo informāciju, kas iegūta, izmantojot elektroniskos identifikācijas līdzekļus, sertifikācijas pakalpojumus Elektronisko dokumentu likuma 1. panta 10. punkta izpratnē atbilstoši Eiropas Parlamenta un Padomes 2014. gada 23. jūlija regulai (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ direktīvu 1999/93/EK vai citus tehnoloģiskos risinājumus Ministru kabineta noteiktajā apjomā un kārtībā.
Ņemot vērā, ka Direktīvas  2015/849 25. pantā noteiktas tiesības dalībvalstij atļaut atbildīgajiem subjektiem izmantot trešās personas, lai izpildītu Direktīvas 2015/849 13. panta 1. punkta pirmās daļas a), b) un c) apakšpunktā noteiktās klienta uzticamības pārbaudes prasības, Latvija šādas tiesības piešķīra tikai kredītiestādēm un finanšu iestādēm, lai samazinātu datu aizsardzības pārkāpumu risku, daloties ar klientu izpētes procesā iegūto informāciju. Latvija ir izstrādājusi tiesisko regulējumu kopīgā klientu izpētes rīku darbībai, lai veicinātu drošu un uzticamu klientu izpētes procesā iegūto datu apmaiņu starp visiem rīka lietotājiem, tai skaitā nefinanšu  sektora struktūrām.

 Ņemot vērā minēto, Direktīvas 2018/843 27. panta 2. punkts ir transponēts Novēršanas likuma  29. panta pirmās daļas 1. punktā.

3.2. Direktīvas 2018/843 30. panta 1. punkta pirmās daļas pirmo teikumu attiecībā uz pienākumu iegūt un glabāt adekvātu, pareizu un aktuālu informāciju par faktiskajiem īpašniekiem:

Saskaņā ar Novēršanas likuma 18.1 panta pirmo daļu fiziskajai personai, ja tai ir pamats uzskatīt, ka kļuvusi par juridiskās personas, personālsabiedrības vai ārvalsts juridiskās personas vai juridiskā veidojuma, kas Latvijas Republikā reģistrē filiāli vai pārstāvniecību (turpmāk — ārvalsts subjekts) patieso labuma guvēju, ir pienākums par šo faktu nekavējoties paziņot juridiskajai personai, personālsabiedrībai vai ārvalsts subjektam, norādot šā panta ceturtajā daļā minētās ziņas.
Novēršanas likuma 18.1 panta ceturtā daļa nosaka juridiskas personas, personālsabiedrības vai ārvalsts subjekta pienākumu glabāt un pastāvīgi aktualizēt:
1) informāciju par tā patiesajiem labuma guvējiem;
2) veidu, kā tiek īstenota kontrole pār šiem subjektiem;
3) īstenotās kontroles dokumentāru pamatojumu, glabājot visus patieso labuma guvēju dokumentāros pamatojumus, ar kuriem pamatota norādīto patieso labuma guvēju kontrole, izmantojot fiziskās personas, juridiskās personas, personālsabiedrības un ārvalsts subjektus. 
Savukārt saskaņā ar Novēršanas likuma 18.2 panta pirmo daļu juridiskajām vai personālsabiedrībām ir pienākums nekavējoties, bet ne vēlāk kā 14 dienu laikā no informācijas par patiesajiem labuma guvējiem uzzināšanas dienas iesniegt Latvijas Republikas Uzņēmumu reģistram pieteikumu informācijas par patiesajiem labuma guvējiem reģistrācijai vai šajā informācijā veikto izmaiņu reģistrācijai, norādot šā likuma 18.1 panta ceturtajā daļā noteikto informāciju. Īstenotās kontroles dokumentāro pamatojumu, kā arī dokumentu, kas apstiprina patieso labuma guvēju identificējošās informācijas atbilstību (notariāli apliecinātu personu apliecinošā dokumenta kopiju, ārvalsts iedzīvotāju reģistra izziņu vai citus minētajiem dokumentiem pielīdzināmus dokumentus), vai dokumentus, kas pamato apliecinājumu, ka patieso labuma guvēju noskaidrot nav iespējams, iesniedz pēc Latvijas Republikas Uzņēmumu reģistra pieprasījuma, lai tas varētu pārliecināties par iesniegtās informācijas ticamību. Par personām, kurām ir Latvijā piešķirts personas kods, nenorāda informāciju par dzimšanas datumu, mēnesi un gadu, personu apliecinošā dokumenta numuru un izdošanas datumu, valsti un institūciju, kas dokumentu izdevusi.
Ņemot vērā Novēršanas likuma 18.1 panta pirmo un ceturto daļu un 18.2 panta pirmo daļu, juridiskas personas, personālsabiedrības vai ārvalsts subjektam ir pienākums iegūt un glabāt adekvātu, pareizu un aktuālu informāciju par patiesajiem labuma guvējiem, tai skaitā, informāciju par to turētajām kapitāla daļām, ko apliecina minēto subjektu pienākums iesniegt šo informāciju un veikt izmaiņas Latvijas Republikas Uzņēmumu reģistram Novēršanas likuma 18.2 panta pirmās daļas noteiktajā kārtībā un termiņā. Latvijas Republikas Uzņēmumu reģistram ir tiesības pieprasīt īstenotās kontroles dokumentāro pamatojumu, kā arī dokumentu, kas apstiprina patieso labuma guvēju identificējošās informācijas atbilstību, vai dokumentus, kas pamato apliecinājumu, ka patieso labuma guvēju noskaidrot nav iespējams, kas šādā veidā nodrošina subjekta iesniegtās informācijas ticamību.

Ņemot vērā minēto, Direktīvas 2018/843 30. panta 1. punkta pirmās daļas pirmais teikums ir transponēts Novēršanas likuma  18.1 panta pirmajā un ceturtajā daļā un 18.2 panta pirmajā daļā.

3.3. Direktīvas 2018/843 30. panta 6. punkta pirmās daļas pirmo teikumu attiecībā uz pienākumu nodrošināt kompetentajām iestādēm un finanšu ziņu vākšanas vienībām (turpmāk – FIU) savlaicīgu un neierobežotu piekļuvi visai informācijai, kas iekļauta 3. punktā minētajā centrālajā reģistrā, nebrīdinot attiecīgo vienību:

Novēršanas likuma 18.3 panta pirmā daļa nosaka ikvienas personas tiesības saņemt informāciju par patiesajiem labuma guvējiem no Valsts ieņēmumu dienesta un tiešsaistes formā — no Latvijas Republikas Uzņēmumu reģistra. Attiecīgo informāciju sniedz Latvijas Republikas Uzņēmumu reģistra un Valsts ieņēmumu dienesta darbību regulējošos normatīvajos aktos noteiktajā kārtībā.
Saskaņā ar Novēršanas likuma 5.1 panta pirmo daļu Novēršanas likuma subjektiem un uzraudzības un kontroles institūcijām Novēršanas likumā noteikto pienākumu izpildei ir tiesības pieprasīt un saņemt no Latvijas Republikas Uzņēmumu reģistra vestajiem reģistriem tiešsaistes formā ierakstus un ziņas par dalībniekiem un patiesajiem labuma guvējiem, kā arī glabāt un citādi apstrādāt minēto informāciju, lai izvērtētu ziņas par klientu un tā darījuma partneriem un nepieciešamību ziņot Finanšu izlūkošanas dienestam par aizdomīgu darījumu vai atturēties no aizdomīga darījuma veikšanas, kā arī konstatētu, vai klientam nav pasludināts juridiskās personas maksātnespējas process vai ierosināts tiesiskās aizsardzības process. Savukārt Finanšu izlūkošanas dienesta tiesību klāstā ir pieprasīt un saņemt informāciju no Novēršanas likuma subjektiem, valsts institūcijām, kā arī no atvasinātām publiskām personām un to institūcijām, pamatojoties uz Finanšu izlūkošanas dienesta rīcībā esošo informāciju, tai skaitā uz informāciju, kas saņemta no šā likuma 62. panta pirmajā daļā[footnoteRef:1] minētajām iestādēm un institūcijām. [1:  Novēršanas likuma 62. panta pirmā daļa nosaka, ka Finanšu izlūkošanas dienests drīkst pēc savas iniciatīvas vai atbilstoši lūgumam veikt informācijas apmaiņu ar ārvalstu pilnvarotajām iestādēm, kuru pienākumi pēc būtības ir līdzīgi šā likuma 50. panta pirmajā daļā un 51. pantā minētajiem pienākumiem, kā arī ar ārvalstu vai starptautiskajām terorisma un proliferācijas finansēšanas apkarošanas institūcijām ar terorismu un proliferāciju saistītu līdzekļu kustības kontroles jautājumos, ja: 1) tiek nodrošināta datu konfidencialitāte un to izmantošana vienīgi savstarpēji saskaņotiem mērķiem; 2) tiek garantēta informācijas izmantošana tikai tādu noziedzīgu nodarījumu (tai skaitā nodokļu jomā) novēršanai un atklāšanai, kas ir krimināli sodāmi Latvijā.] 

Ņemot vērā Novēršanas likuma 18.3 panta pirmo daļu, 5.1 panta pirmo daļu, 51. panta otrās daļas 4. punktu, kompetentām iestādēm un Finanšu izlūkošanas dienestam ir pieejama informācija par patiesajiem labuma guvējiem jebkurā laikā un savlaicīgi, un šāda veida informācija ir pieejama, iepriekš nebrīdinot attiecīgo vienību par piekļuvi tās reģistrētajai informācijai. Informācija par patiesajiem labuma guvējiem ir pieejama tiešsaistē kopš 2019. gada 1. jūnija pēc šādas tīmekļvietnes: https://info.ur.gov.lv/#/data-search. Papildus reģistrētajai informācijai par  patiesajiem labuma guvējiem, kas ir pieejama tiešsaistē, kompetentās iestādes un Finanšu izlūkošanas dienests var pieprasīt no Latvijas Republikas Uzņēmumu reģistra tam iesniegto patiesā labuma guvēja īstenotās kontroles dokumentāro pamatojumu un dokumentu, kas apliecina patiesā labuma guvēja identitāti. Dokumenti tiek pieprasīti un izsniegti bez attiecīgās vienības informēšanas par izsniegtajiem dokumentiem. Turklāt  no 2020. gada 1. novembra dati par patiesajiem labuma guvējiem atvērto datu formātā ir pieejami Latvijas Republikas Atvērto datu portālā https://data.gov.lv/dati/lv/dataset/patiesie-labuma-guveji..
Ņemot vērā minēto, Direktīvas 2018/843 30. panta 6. punkta pirmās daļas pirmais teikums ir transponēts Novēršanas likuma  18.3 panta pirmajā daļā, 5.1 panta pirmajā daļā, 51. panta otrās daļas 4. punktā.

3.4. Direktīvas 2018/843 32.a panta 1. punkta pirmo teikumu un 32.a panta 3. punkta ievaddaļu un trešo ievilkumu attiecībā uz pienākumu izveidot maksājumu un bankas kontu reģistru:

[bookmark: _Hlk135820869]Saskaņā ar Kontu reģistra likuma 3. panta otro un trešo daļu un 8. panta pirmo daļu Valsts ieņēmumu dienests (turpmāk – VID) pastāvīgi uztur un attīsta kontu reģistru (turpmāk arī – reģistrs) un reģistrā iekļautās ziņas izsniedz tikai šā likuma 6. pantā[footnoteRef:2] noteiktajiem reģistra informācijas lietotājiem bezmaksas tiešsaistes režīmā Ministru kabineta noteikumos paredzētajā kārtībā.  [2:  Kontu reģistra likuma 6. pantā noteiktie reģistra informācijas lietotāji: Finanšu izlūkošanas dienests, operatīvās darbības subjekti, izmeklēšanas iestādes, Finanšu un kapitāla tirgus komisija (tagad – Latvijas Banka), Valsts ieņēmumu dienests, tiesas, prokuratūra, Korupcijas novēršanas un apkarošanas birojs, zvērināti tiesu izpildītāji, zvērināti notāri, bāriņtiesas, Latvijas Banka, pašvaldības, maksātnespējas procesa administratori, Maksātnespējas kontroles dienests, kredītiestādes, kredītiestādes un maksājumu pakalpojumu sniedzējs, Finanšu ministrija, Patērētāju tiesību aizsardzības centrs.] 

Kontu reģistra lietotājus var iedalīt pēc ziņu iegūšanas veida saskaņā ar Ministru kabineta 2017. gada 28. marta noteikumiem Nr. 186 “Kārtība, kādā kredītiestāde, krājaizdevu sabiedrība un maksājumu pakalpojumu sniedzējs sniedz informāciju kontu reģistram un kontu reģistra informācijas lietotāji saņem kontu reģistra informāciju” (turpmāk – MK noteikumi Nr. 186), kuri ir publicēti šādā tīmekļvietnē: https://likumi.lv/ta/en/en/id/290020:
1) Latvijas Banka, bāriņtiesas un Finanšu ministrija pieprasa un saņem ziņas no reģistra tiešsaistes režīmā, izmantojot VID elektroniskās deklarēšanas sistēmu;
Pirms ziņu pieprasījuma un saņemšanas reģistra lietotājs informē VID par reģistra lietotāja atbildīgajām personām, kurām reģistra lietotāja pilnvarotais tiesību pārvaldnieks piešķīris tiesības reģistra lietotāja vārdā pieprasīt un saņemt ziņas no reģistra, izmantojot VID elektroniskās deklarēšanas sistēmu, un par kurām reģistra lietotājs ir paziņojis VID. Atbildīgā persona pirms pieprasījuma nosūtīšanas autorizējas VID elektroniskās deklarēšanas sistēmā, izmantojot VID piešķirto VID elektroniskās deklarēšanas sistēmas lietotāja vārdu un paroli vai www.latvija.lv autentificēšanas iespējas;
2) [bookmark: p29][bookmark: p-619629]Finanšu izlūkošanas dienests, operatīvās darbības subjekti, izmeklēšanas iestādes, Finanšu un kapitāla tirgus komisija (tagad – Latvijas Banka), Valsts ieņēmumu dienests (kā reģistra lietotājs), tiesas, prokuratūra, Korupcijas novēršanas un apkarošanas birojs, Patērētāju tiesību aizsardzības centrs, zvērināti tiesu izpildītāji, zvērināti notāri, pašvaldības, maksātnespējas procesa administratori, Maksātnespējas kontroles dienests, kredītiestādes un maksājumu pakalpojumu sniedzēji pieprasa un saņem ziņas no reģistra tiešsaistes režīmā, izmantojot tīmekļa pakalpes, ievērojot XML shēmas struktūru.
Lai iegūtu tiesības saņemt ziņas testa vidē, minētie reģistra lietotāji iesniedz VID piekļuves tiesību pieprasījumu, kuru VID izskata piecu darba dienu laikā un paziņo reģistra lietotājiem par piekļuves tiesību piešķiršanu.
[bookmark: p34][bookmark: p-619634]Saskaņā ar MK noteikumu Nr. 186 53. punktu VID nodrošina reģistra ziņu pieejamību nepārtrauktā režīmā, izņemot plānotus un neplānotus VID risinājuma vai VID elektroniskās deklarēšanas sistēmas darbības pārtraukumus, ar nosacījumu, ka ir ievēroti VID risinājuma vai VID elektroniskās deklarēšanas sistēmas izmantošanas nosacījumi (nav pārkāptas drošības prasības, nav veiktas ļaunprātīgas darbības pieejamības un veiktspējas samazināšanai vai citi līdzīgi sistēmas drošības incidenti).
Ņemot vērā MK noteikumus Nr. 186, VID kontu reģistrā iekļautās ziņas izsniedz tikai Kontu reģistra likuma 6. pantā noteiktajiem reģistra lietotājiem bezmaksas tiešsaistes režīmā Ministru kabineta noteikumos paredzētajā kārtībā un termiņā, un saskaņā ar šiem noteikumiem šie subjekti šo informāciju saņem savlaicīgi, ja ir ievērojuši šajos noteikumos noteiktās prasības. Ar VID uzturēto kontu reģistru lietotāji var meklēt ziņas pēc jebkura parametra vai kritērija (piemēram, pēc bankas vai maksājuma konta, kas ietver IBAN numuru un konta atvēršanas un slēgšanas datumu, kas ir norādīti Kontu reģistra likuma 5. panta otrajā daļā.
Saskaņā ar Kontu reģistra likuma 5. panta otro daļu kredītiestādes, krājaizdevu sabiedrības un maksājumu pakalpojumu sniedzēji (turpmāk — ziņu sniedzējs) iekļaušanai kontu reģistrā sniedz šādas ziņas:
1) par ziņu sniedzēju, kurā atvērts pieprasījuma noguldījuma, maksājumu vai ieguldījumu konts vai saņemts individuālā seifa pakalpojums, — nosaukums, reģistrācijas numurs;
2) par konta turētāju — fizisko personu, kas ir Latvijas Republikas rezidents, — vārds, uzvārds, personas kods, konta numurs, konta atvēršanas un slēgšanas datums;
3) par konta turētāju — fizisko personu, kas ir Latvijas Republikas nerezidents, — vārds, uzvārds, dzimšanas datums, personu apliecinoša dokumenta numurs un izsniedzējas valsts nosaukums, konta numurs, konta atvēršanas un slēgšanas datums;
4) par konta turētāju — juridisko personu, kas ir Latvijas Republikas rezidents vai nerezidenta pastāvīgā pārstāvniecība Latvijā, — nosaukums, reģistrācijas numurs, konta numurs, konta atvēršanas un slēgšanas datums;
5) par konta turētāju — juridisko personu, kas ir Latvijas Republikas nerezidents, — nosaukums, reģistrācijas numurs, reģistrācijas valsts nosaukums, konta numurs, konta atvēršanas un slēgšanas datums;
6) par individuālā seifa pakalpojuma saņēmēju — fizisko personu, kas ir Latvijas Republikas rezidents, — vārds, uzvārds, personas kods, individuālā seifa vai līguma numurs vai cits unikāls seifa pakalpojuma identifikators, nomas vai īres līguma noslēgšanas un izbeigšanas datums;
7) par individuālā seifa pakalpojuma saņēmēju — fizisko personu, kas ir Latvijas Republikas nerezidents, — vārds, uzvārds, dzimšanas datums, personu apliecinoša dokumenta numurs un izsniedzējas valsts nosaukums, individuālā seifa vai līguma numurs vai cits unikāls seifa pakalpojuma identifikators, nomas vai īres līguma noslēgšanas un izbeigšanas datums;
8) par individuālā seifa pakalpojuma saņēmēju — juridisko personu, kas ir Latvijas Republikas rezidents vai nerezidenta pastāvīgā pārstāvniecība Latvijā, — nosaukums, reģistrācijas numurs, individuālā seifa vai līguma numurs vai cits unikāls seifa pakalpojuma identifikators, nomas vai īres līguma noslēgšanas un izbeigšanas datums;
9) par individuālā seifa pakalpojuma saņēmēju — juridisko personu, kas ir Latvijas Republikas nerezidents, — nosaukums, reģistrācijas numurs, reģistrācijas valsts nosaukums, individuālā seifa vai līguma numurs vai cits unikāls seifa pakalpojuma identifikators, nomas vai īres līguma noslēgšanas un izbeigšanas datums.
Ja šā panta otrajā daļā minētajai personai ir noskaidrots patiesā labuma guvējs, vienlaikus ar šā panta otrajā daļā minētajām ziņām iesniedz šādas ziņas:
1) par patieso labuma guvēju — Latvijas Republikas rezidentu — fiziskās personas vārds, uzvārds, personas kods;
2) par patieso labuma guvēju — nerezidentu — fiziskās personas vārds, uzvārds, dzimšanas datums, personu apliecinoša dokumenta numurs, izsniedzējas valsts nosaukums.
Kontu reģistra likuma 5. panta piektā daļa nosaka, ka ziņu sniedzējs ziņas iekļaušanai reģistrā sniedz, ja kontu atver vai slēdz, tiek noslēgts vai izbeigts individuālā seifa nomas vai īres līgums, kā arī gadījumā, kad ziņu sniedzējam kļuvušas zināmas izmaiņas šā panta otrajā, trešajā un 3.1 daļā minētajos ar konta turētāju, individuālā seifa nomnieku vai īrnieku, patieso labuma guvēju vai pilnvaroto personu saistītās fiziskās vai juridiskās personas datos.
[bookmark: p35][bookmark: p-619635][bookmark: p36][bookmark: p-619636][bookmark: p37][bookmark: p-619637][bookmark: p39][bookmark: p-773617][bookmark: p43][bookmark: p-619643]Kontu reģistra likuma Pārejas noteikumu 8. punkts nosaka, ka sākot ar 2020. gada 1. septembri kredītiestāde, krājaizdevu sabiedrība un maksājumu pakalpojumu sniedzējs šā likuma 5. panta otrajā daļā noteiktās ziņas par individuālā seifa pakalpojuma saņēmējiem VID sniedz, ievērojot šā likuma 5. panta ceturtajā daļā noteikto termiņu – izmantojot Valsts reģionālās attīstības aģentūras pārziņā esošā valsts informācijas sistēmu savietotāja datu izplatīšanas tīklu ne retāk kā reizi divās darbdienās.
Maksājumu pakalpojumu un elektroniskās naudas likuma 44.1 panta pirmā daļa nosaka, ka ziņas par klientu, tā maksājumu kontu un lietošanā esošiem individuālajiem seifiem VID kā kontu reģistra pārzinim sniedzamas atbilstoši Kontu reģistra likumā noteiktajam apjomam un kārtībai. Papildus jānorāda, ka Eiropas Parlamenta un Padomes 2012. gada 14. marta Regulas (ES) Nr. 260/2012, ar ko nosaka tehniskās un darbības prasības kredīta pārvedumiem un tiešā debeta maksājumiem euro un groza Regulu (EK) Nr. 924/2009, noteikumi ir transponēti Maksājumu pakalpojumu un elektroniskās naudas likumā, kurā ir iestrādāta atsauce uz Kontu reģistra likumu.
Ņemot vērā minētās Kontu reģistra likuma un Maksājumu pakalpojumu un elektroniskās naudas likuma normas, reģistra lietotāji var saņemt ziņas par bankas vai maksājuma kontu, kas ietver IBAN numuru, un konta atvēršanas un slēgšanas datumu savlaicīgi. Papildus jānorāda, ka Latvija ir Vienotās euro maksājumu telpas (SEPA) dalībvalsts. Šajā punktā veiktā tiesību normu analīze liecina, ka Kontu reģistra likums piemērojams ne tikai uz bankas kontiem, bet arī uz kredītiestāžu glabātajiem seifiem.
Ņemot vērā minēto, Direktīvas 2018/843 32.a panta 1. punkta pirmais teikums un 32.a panta 3. punkta ievaddaļa un trešais ievilkums ir transponēts Kontu reģistra likuma 8. panta pirmajā daļā, 5. panta otrajā daļā.
3.5. Direktīvas 2018/843 47. panta 1. punktu attiecībā uz pienākumu iesniegt atbilstīgas identifikācijas un datu pārbaudes kopijas:

Informējam, ka Direktīvas 2015/849 2. panta 1. punkta 3) apakšpunkta h) punkts, kurā norādīti atbildīgie subjekti – digitālo maku pakalpojumu sniedzēji, tika transponēts Novēršanas likuma 45. panta otrās daļas 6. punkta e) apakšpunktā. Proti, ar grozījumiem Novēršanas likumā, kas stājās spēkā ar 2023. gada 1. janvāri, no Novēršanas likuma 45. panta otrās daļas 6. punkta e) apakšpunkta normas tika izslēgts vārds “maiņas”[footnoteRef:3]. [3:  Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā (likumi.lv)] 

Saskaņā ar Novēršanas likuma 45. panta otrās daļa 6. punkta e) apakšpunktu VID uzrauga virtuālās valūtas pakalpojumu sniedzējus, proti, tai skaitā digitālo maku pakalpojumu sniedzējus. Proti, termins “virtuālās valūtas pakalpojumu sniedzējs” ir iestrādāts ar plašāku tvērumu, iekļaujot zem tā arī terminu “digitālo maku pakalpojumu sniedzējs”, kā arī citus Finanšu darījumu darba grupas (FATF) definētos pakalpojumu veidus, piemēram, virtuālo valūtu pārskaitīšana vai virtuālo valūtu glabāšana. 
Virtuālo valūtu pakalpojumu sniedzēji, uzsākot savu darbību, reģistrējas VID Nodokļu maksātāju reģistrā un 10 darba dienu laikā pēc reģistrēšanās iesniedz ziņojumu par savas darbības veidu (Novēršanas likuma 45. panta trešā daļa). Saskaņā ar Eiropas Parlamenta un Padomes Regulas (ES) par kriptoaktīvu tirgiem un ar ko groza Regulas (ES) Nr. 1093/2010 un (ES) Nr. 1095/2010 un Direktīvas 2013/36/ES un (ES) 2019/1937 priekšlikuma ieviešanas termiņiem Latvija šobrīd izstrādā likumprojektu, kas noteiks virtuālo valūtu pakalpojumu sniedzēju licencēšanas kārtību.
Ņemot vērā minēto, Latvija ir ieviesusi Direktīvas 2018/843 47. panta 1. punktā noteiktās prasības un nodrošinājusi, ka valūtas apmaiņas pakalpojumu sniedzēji tiek reģistrēti, tai skaitā arī valūtas apmaiņas pakalpojumu sniedzēji, kas veic virtuālo valūtu un papīra valūtu apmaiņu, un digitālo maku pakalpojumus. 
Direktīvas 2018/843 47. panta 1. punkts ir transponēts Novēršanas likuma 45. panta trešajā daļā.

3.6. Direktīvas 2018/843 53. panta 1. punkta pirmo daļu attiecībā uz pienākumu FIU apmainīties ar informāciju:

Direktīvas 2018/843 53. panta 1. punkta pirmajā daļā noteikto pienākumu Latvija ir ieviesusi ar Novēršanas likuma 62. panta pirmo daļu, kas nosaka, ka Finanšu izlūkošanas dienests (turpmāk – FID) drīkst pēc savas iniciatīvas vai atbilstoši lūgumam veikt informācijas apmaiņu ar ārvalstu pilnvarotajām iestādēm, kuru pienākumi pēc būtības ir līdzīgi šā likuma 50. panta pirmajā daļā un 51. pantā minētajiem pienākumiem, kā arī ar ārvalstu vai starptautiskajām terorisma un proliferācijas finansēšanas apkarošanas institūcijām ar terorismu un proliferāciju saistītu līdzekļu kustības kontroles jautājumos, ja:
1) tiek nodrošināta datu konfidencialitāte un to izmantošana vienīgi savstarpēji saskaņotiem mērķiem;
2) tiek garantēta informācijas izmantošana tikai tādu noziedzīgu nodarījumu (tai skaitā nodokļu jomā) novēršanai un atklāšanai, kas ir krimināli sodāmi Latvijā.
Skaidrojam, ka Novēršanas likuma 62. panta pirmās daļas 2. punktā ietvertā tiesību norma paredz, ka pantā minētā informācijas apmaiņa var notikt saistībā ar noziedzīgu nodarījumu, kas ir krimināli sodāms Latvijā, proti, noziedzīgi iegūtu līdzekļu legalizēšana, terorisma un proliferācijas finansēšana vai šo darbību mēģinājumi, vai citi noziedzīgi nodarījumi, kas atbilst Direktīvas 2018/843 53. panta 1. punkta pirmajā daļā minētajam: “attiecībā uz nelikumīgi iegūtu līdzekļu legalizēšanu vai teroristu finansēšanu”.
Saskaņā ar Krimināllikuma 195. pantu[footnoteRef:4]  par noziedzīgi iegūtu finanšu līdzekļu vai citas mantas legalizēšanu ir paredzēta kriminālatbildība. Krimināllikuma 79.2 pantā ir noteikta kriminālatbildība par terorisma finansēšanu. [4:  Krimināllikuma 195. pants:  
(1) Par noziedzīgi iegūtu finanšu līdzekļu vai citas mantas legalizēšanu —
soda ar brīvības atņemšanu uz laiku līdz četriem gadiem vai ar īslaicīgu brīvības atņemšanu, vai ar probācijas uzraudzību, vai ar sabiedrisko darbu, vai ar naudas sodu, konfiscējot mantu vai bez mantas konfiskācijas.
(2) Par tādām pašām darbībām, ja tās izdarījusi personu grupa pēc iepriekšējas vienošanās, —
soda ar brīvības atņemšanu uz laiku līdz pieciem gadiem vai ar īslaicīgu brīvības atņemšanu, vai ar probācijas uzraudzību, vai ar sabiedrisko darbu, vai ar naudas sodu, konfiscējot mantu vai bez mantas konfiskācijas.
(3) Par šā panta pirmajā daļā paredzētajām darbībām, ja tās izdarītas lielā apmērā vai ja tās izdarījusi organizēta grupa, —
soda ar brīvības atņemšanu uz laiku no trim līdz divpadsmit gadiem, konfiscējot mantu vai bez mantas konfiskācijas, un ar probācijas uzraudzību uz laiku līdz trim gadiem vai bez tās.] 

Attiecībā uz Direktīvas 2018/843 53. panta 1. punkta pirmajā daļā noteikto pienākumu nodrošināt informācijas apmaiņu neatkarīgi no saistīto predikatīvo nodarījumu veida un pat tad, ja informācijas apmaiņas laikā nav identificēts saistīto predikatīvo nodarījumu veids, skaidrojam, ka Latvija minēto pienākumu ir ieviesusi ar Novēršanas likuma 5. panta 2.1 daļu, kas nosaka, ka noziedzīgi iegūtu līdzekļu legalizācija par tādu ir atzīstama neatkarīgi no tā, vai konstatēts, konkrēti no kura noziedzīgā nodarījuma līdzekļi ir iegūti.
Skaidrojam, ka Latvijā atbilstoši Krimināllikuma un Novēršanas likuma normām jebkurš noziedzīgs nodarījums, par kuru Krimināllikumā noteikta kriminālatbildība,  var būt predikatīvais noziedzīgais nodarījums noziedzīgi iegūtu līdzekļu legalizēšanā:
Saskaņā ar Novēršanas likuma 5. panta pirmo daļu noziedzīgi iegūtu līdzekļu legalizācija ir šādas darbības:
1) noziedzīgi iegūtu līdzekļu pārvēršana citās vērtībās, to atrašanās vietas vai piederības mainīšana, apzinoties, ka šie līdzekļi ir noziedzīgi iegūti, un ja šīs darbības veiktas nolūkā slēpt vai maskēt līdzekļu noziedzīgo izcelsmi vai palīdzēt citai personai, kura iesaistīta noziedzīga nodarījuma izdarīšanā, izvairīties no juridiskās atbildības;
2) noziedzīgi iegūtu līdzekļu patiesā rakstura, izcelsmes, atrašanās vietas, izvietojuma, kustības, piederības slēpšana vai maskēšana, apzinoties, ka šie līdzekļi ir noziedzīgi iegūti;
3) citas personas noziedzīgi iegūtu līdzekļu iegūšana īpašumā, valdījumā vai lietojumā vai to realizēšana, apzinoties, ka šie līdzekļi ir noziedzīgi iegūti.
Novēršanas likuma 4. panta pirmā daļa nosaka, ka par līdzekļiem, kas ir atzīstami par noziedzīgi iegūtiem: 1) ja personas īpašumā vai valdījumā tie tieši vai netieši iegūti noziedzīga nodarījuma rezultātā un 2) citos Krimināllikumā noteiktajos gadījumos. Termins “noziedzīgi iegūti līdzekļi” ir definējams kā Krimināllikumā lietotais termins "noziedzīgi iegūta manta”. Saskaņā ar Krimināllikuma 70.11 panta pirmo daļu noziedzīgi iegūta manta ir jebkāds ekonomisks labums, kas personas īpašumā vai valdījumā tieši vai netieši nonācis noziedzīga nodarījuma izdarīšanas rezultātā.
[bookmark: _Hlk134699735]Ņemot vērā minēto Novēršanas likuma un Krimināllikuma normu analīzi, Latvija ir pilnībā transponējusi Direktīvas 2018/843 53. panta prasības un Novēršanas likuma 62. panta pirmās daļas 2. punkts nav pretrunā Direktīvas 2018/844 53. panta 1. punkta pirmās daļas noteikumiem un atbilst šai normai, ka FID pēc savas iniciatīvas vai pēc pieprasījuma apmainās ar jebkuru informāciju, kas var būt būtiska informācijas apstrādei vai analīzei, kuru veic FID attiecībā uz nelikumīgi iegūtu līdzekļu legalizēšanu vai terorisma finansēšanu.
Ņemot vērā minēto, Direktīvas 2018/843 53. panta 1. punkta pirmā daļa ir transponēta ar Novēršanas likuma 62. panta pirmo daļu.

3.7. Direktīvas (ES) 2018/843 57. pantu attiecībā uz to, ka atšķirības starp valstu tiesību aktos noteiktajām predikatīvo nodarījumu definīcijām netraucē FIU spēju sniegt palīdzību citai FIU un neierobežo informācijas apmaiņu, izplatīšanu un izmantošanu:
Latvija Direktīvas 2018/843 57. panta prasības neierobežot FID spēju sniegt palīdzību citai FID un neierobežot informācijas apmaiņu, izplatīšanu un izmantošanu saskaņā ar Direktīvas 53., 54. un 55. pantu ir ieviesusi ar Novēršanas likuma 5. panta 2.1 daļā ietverto tiesību normu, kas nosaka, ka noziedzīgi iegūtu līdzekļu legalizācija par tādu ir atzīstama neatkarīgi no tā, vai konstatēts, konkrēti no kura noziedzīgā nodarījuma līdzekļi ir iegūti. 
Skaidrojam, ka Latvijā atbilstoši Krimināllikuma un Novēršanas likuma tiesību normām jebkurš noziedzīgs nodarījums, par kuru Krimināllikumā noteikta kriminālatbildība, var būt predikatīvais noziedzīgais nodarījums noziedzīgi iegūtu līdzekļu legalizēšanā (skatīt detalizētāk Novēršanas likuma un Krimināllikuma normu analīzi nostājas 3.6. apakšpunktā).
Ņemot vērā minēto, Latvija ir pilnībā transponējusi Direktīvas 2018/843 57. panta prasības, un Novēršanas likuma 62. panta pirmās daļas 2. punktā noteiktais neierobežo paredzētās informācijas apmaiņas darbības jomu.
Papildus skaidrojam, ka saskaņā ar FID apkopotiem datiem par tā īstenoto starptautisko sadarbību 2021. gadā FID, pamatojoties uz ārvalstu FIU pieprasījumiem, sniedza 436 atbildes un nav bijis neviens atteikums informācijas sniegšanai ES dalībvalstīm. 2022. gadā FID, pamatojoties uz ārvalstu FIU pieprasījumiem, sniedza 298 atbildes un informācijas sniegšana tika atteikta tikai vienā gadījumā ES dalībvalsts FIU, jo attiecīgajā pieprasījumā netika norādītās nekādas aizdomas par personas iesaisti jebkādā iespējamā noziedzīgā nodarījumā, tostarp noziedzīgi iegūtu līdzekļu legalizēšanā vai terorisma finansēšanā. Saņemot pieprasījumu, kurā nav norādītas aizdomas par noziedzīgo nodarījumu (uzsveram, ka tas neattiecas uz predikatīvā noziedzīgā nodarījuma norādīšanu, ja ir aizdomas par noziedzīgi iegūtu līdzekļu legalizēšanu, bet par aizdomām par jebkādu noziedzīgu nodarījumu, tostarp noziedzīgi iegūtu līdzekļu legalizēšanu vai terorisma finansēšanu vai tā mēģinājumu), tiek vienmēr lūgts precizēt iespējamo noziedzīgo nodarījumu un secīgi informācijas apmaiņa notiek, ievērojot Egmont Grupas principus. 
	FID 2022. gada nogalē veica ārvalstu FIU, ciešāko sadarbības partneru aptauju, lai noskaidrotu FID starptautiskās sadarbības novērtējumu 2022. gadā. Apkopojot atbildes no ārvalstu FIU, var secināt, ka kopumā ārvalstu FIU sadarbību ar FID novērtē teicami – ar 9,56 ballēm no 10 (2021. gadā – 9.46).

Ņemot vērā minēto, Direktīvas 2018/843 57. pants ir transponēts Novēršanas likuma 62. panta pirmās daļas 2. punktā.
4. Nolūkā novērst Eiropas Komisijas šaubas par Direktīvas 2018/843 prasību transponēšanu, Latvija 2023. gada 6. jūnijā sistēmā THEMIS papildus paziņoja Eiropas Komisijai, ka Direktīvas 2018/843 prasības pilnībā ir pārņemtas ar nostājas 3. punktā minētajām Novēršanas likuma un Kontu reģistra likuma normām, kā arī atbilstības tabulu.

Finanšu ministrs							A. Ašeradens

